**A Siratói nyaraló 19. rövid leírása:**

A nyaraló új, modern 22 + 4 fő elhelyezésére alkalmas, 6 szobás 2 nappalis nyaraló, tágas pótágyazható szobákkal.

Elosztása, felszereltsége az alábbi:

Épület földszint:

- Vízpart felől fedett, nyári konyhával, jacuzzival, finn szaunával, WC-vel mosdóval, és tusolóval ellátott terasz, rönkfa ülőgarnitúrákkal. Fa tetőszerkezete hőszigetelt, körben üvegponyvázott. (a képek készítése idejében még nem volt felszerelve) A teljes terasz minden kiegészítőjével padlófűtéssel fűthető.

- Nappali felszerelt amerikai konyhával, étkező garnitúrával, UPC televízióval, ágyazható ülőgarnitúrával. A földszint a nappaliban lévő központi klímaberendezéssel hűthető.

- Nappaliból nyíló szoba franciaággyal, heverővel, íróasztallal, mely szoba az utca felé néz.

- Nappaliból nyíló szoba franciaággyal, heverővel, íróasztallal, mely szintén az utca felé néz.

- Fürdőszoba zuhanyfülkével, mosdóval, WC-vel.

- Fürdőszoba sarokkáddal, mosdóval, WC-vel.

- Lépcsőfeljáró az emeleti nappaliba.

Épület emelet:

 - Emeleti nappali két franciaággyá ágyazható ülőgarnitúrával, televízióval.

 Ez a rész a nappali közlekedőjétől sötétellő függönnyel elválasztható-részben lezárható.

* Az emelet a nappaliban lévő központi klímaberendezéssel hűthető.

 - Nappaliból nyíló szoba franciaággyal, két heverővel, mely az utca felé néz.

 - Nappaliból nyíló szoba franciaággyal, két heverővel, mely szintén az utca felé néz.

 - Nappaliból nyíló szoba a vízpart felé franciaággyal, két heverővel.

 - Nappaliból nyíló szoba a vízpart felé franciaággyal, két heverővel.

 - 2 fürdőszoba zuhanyzóval, mosdóval, WC-vel.

 - Mosdó WC-vel.

Minden nyílászárón függöny, redőny és szúnyogháló található.

Udvar:

 - Zárt 1600nm-es udvar.

 - A Sirató 18 és 19-es nyaralóknak az utca felöli oldalán közös parkoló, nyaralóépületenként az udvaron zárhatóan 5-5 személygépkocsi, az utcán 2-2 személygépkocsi méretére parkoló.

 - Trambulin.

 - Udvari világítás.

 - Két tornyos rönkfa játszótér, mászókával, csúszdával, hintákkal.

 - Strandröplabda pálya, éjszakai kivilágítással.

Az épületek vonalától mindkét nyaraló már kerítéssel zárt, privát vízparti résszel rendelkezik.

Vízpart:

 - 20 méter széles vízpart, mely a gyerekek védelme érdekében, kerítéssel zárt.

 - Tágas, 6 méter széles stég, csónak, vízibicikli, fürdőlétra.

 - 6x3 méteres nagymedence, 120 cm-es vízmélységgel.

 - 3 méteres gyerekmedence, 50 cm-es vízmélységgel.

 - Bográcsozó teljes felszereléssel, bogrács, tárcsa, nyársak, 1 láda tűzifa.

 - Épített faszenes grillező előkészítő pulttal, mosogatóval, rönkfa ülőgarnitúrával.

 - Parti világítás, napozóágyak.

 - Medencék felöli fedett teraszon szabadtéri hat személyes Canadai jacuzzi, teljes masszázs, talptól a nyakig.

 - Vízmennyiség 1600 Liter, max. vízhőmérséklet 40 C fok. Víztérben világítással.

 - A medencék mellett pingpongasztal áll vendégeink rendelkezésre.

A nyaraló a Siratói holtág partján fekszik, enyhe ívű kanyarban. A Körös a nyaraló előtt 80 méter széles, szemben ősnádassal.

Az épületben hőszivattyús központi fűtésrendszer van kialakítva.

**A ház ára 2020-ban**:

**Elő és utószezonban: január 2-től május 29-ig, és augusztus 31-től december 29-ig:**

70000Ft/Éj 14 főig, 14 fő felett 5000Ft/fő/éj, a 14 fő feletti főkre 6 éves korig ingyenes, 6-12 között 2500Ft/Fő/Éj, 12 éves kor felett 5000Ft/Fő/Éj.

**Főszezonban: május 29-től június 21-ig, és augusztus 23-tól augusztus 31-ig:**

130000Ft/Éj 14 főig, 14 fő felett 6000Ft/fő/éj, a 14 fő feletti főkre 6 éves korig ingyenes, 6-12 között 3000Ft/Fő/Éj, 12 éves kor felett 6000Ft/Fő/Éj.

**Csúcsszezonban: június 21-től augusztus 23-ig:**

140000Ft/Éj 14 főig, 14 fő felett 6000Ft/fő/éj, a 14 fő feletti főkre 6 éves korig ingyenes, 6-12 között 3000Ft/Fő/Éj, 12 éves kor felett 6000Ft/Fő/Éj.

+ Idegenforgalmi adó 400Ft/éj/fő 18 éves kor felett.

**VÉGTAKARÍTÁSI DÍJ:**

4 éjszakáig történő foglalás esetén végtakarítási díj terheli a szállásdíjat, melynek összege 20.000Ft

Az 5 éjszakás, vagy hosszabb időtartamú foglalásnál nincs végtakarítási díj.

**A nyaraló feltüntetett ára tartalmazza:**

- Az Általános Forgalmi Adót.
- A nyaraló házirend szerinti használatát.
- Ahol van, medencék, jacuzzik korlátlan használatát.
- Vendégek fogadására a ház felkészítését, ágyneműhuzatot.
- A nyaraló tartozékainak használatát.

Az épület klimatizálásának díját tartalmazza a bérleti díj, de csak abban az esetben, ha vendégeink zárva tartják a nyílászárókat.

A nyaraló ára módosulhat, amennyiben távozáskor nem az átvételi állapotnak megfelelően kerül visszaadásra. (ház tisztasága, udvar rendezettsége, hiánytalan felszereltsége)

**A nyaraló ára nem tartalmazza:**

- Téli időszakban az épületet felfűtve adjuk át, de a további fűtés költsége, a vendégeinket terheli.

Az Idegenforgalmi Adó (IFA) mértéke 400Ft/Fő/Éjszaka.

Felnőtteknek 18 év felett kell IFA-t fizetni.

**SZÁLLÁSINFORMÁCIÓ:**

**Tel.: 06-20/561-8942**
**E-mail:** infokorospartinyar@gmail.com

**Fűtési időszakban** felfűtve adjuk át a nyaralókat, de átvételtől már a vendégeinket terheli a fűtés költsége.

Kandallóval fűthető nyaralóknál a tűzifa árát kell fizetni, ez 1500Ft/láda összevágva, elkészítve, kiszállítva. 1 láda kb. 30 kg.

Gázkazánnal fűthető nyaralóknál a gáz árát kell fizetni, ez 1 m3 esetében 150Ft/m3.

Elektromos kazánnal, vagy hősugárzókkal fűthető nyaralóknál, az áram árát kell fizetni, ez 1 kW esetében 50Ft/kW.

Olyan nyaralónál ahol többféle a fűtési rendszer, természetesen megosztva számoljuk a fűtés költségeit.

Több nyaralónál van lehetőség hőlégbefúvásos teraszfűtésre, ezeket a fűtőegységeket vagy a vízteres kandallóval, vagy a gázkazán meleg vízével tudják üzemeltetni. Illetve van lehetőség álló hőgombával is a teraszt fűteni. Ezen megoldásokkal a terasz fűtése napi 3000-6000Ft-ba kerül.

**Horgászatról:**

**Siratói holtág:**

A 19. századi folyószabályozások során kialakult holtág Békésszentandrás település mellett, a Hármas-Körös bal parti ármentesített területén helyezkedik el. Két összeérő patkóhoz hasonló alakú, rövid hullámtéri szakasszal kapcsolódik az élővízfolyáshoz. Hossza 4,9 km, átlagos szélessége 57 m, területe 28 ha, átlagos vízmélysége 1,8 m, víztérfogata 504 ezer m3.

 Téli időszakban (11.01-02.28) tilos csónakból horgászni, illetve tilos az éjszakai (17:00-07:00-ig) horgászat.

Jellemző halfajok: ponty, amur, süllő, csuka, harcsa, balin, kárász, keszegfélék, sügér, compó, törpeharcsa, stb.

Víztípus: holtág (Hármas-Körös holtág)

Területe: 28 ha

Hossz: 4,9 km

Horgászidőszak: egész évben, folyamatosan 0-24 h

Bővebb információ a holtágról, horgászatról: <http://www.khesz.hu>

A folyók áradása nem befolyásolja a holtág vízszintjét. A halászati jogot 2017 évtől a Magyar Országos Horgász Szövetség gyakorolja a holtágon. A horgászturizmus feltételei adottak, a hozzá kapcsolódó szolgáltatások folyamatosan bővülnek.

Teljes jogú éves: 20.000.- Ft

Kedvezményezett: 10.000.- Ft (14-18 éves korig 1 bottal, nők 1 bottal illetve 70 év felettiek 1 bottal)

Napi felnőtt: 2.500.- Ft (a megváltástól számított 24 órán át)

Heti felnőtt: 10.000.- Ft

Gyerek éves: 1.500.- Ft  (14 év alattiaknak, felügyelettel)

Ifi napi: 1.300.- Ft

Ifi heti: 5.000.- Ft

A turista horgászjeggyel rendelkező vendégeink a jegyárakról kérem, érdeklődjenek a horgászboltban.